See on nagu mingisugune Murphy seadus, et kui sul on vaba päev ja see on sinu ainus aeg teistele latiinodele järgi jõudmiseks, siis ilma selleks võid loota senikaua, kuni taas tööpäev kätte jõuab. Kuigi.. vahelduseks kolmekümnekraadistele kuumalainetele mõne tuuleiili poolt tuulutada saada ei ole ka üldse paha  idee. Pilgu aknast välja heites ja seal õõtsuvaid puid vaadates võib küll kahtluse alla seada, et kas tegu on ikka "mõne tuuleiiliga", ent as they say - ega küll küllale liiga ei tee.    Selle aastaseks eriti suureks valupunktiks (ja seda selle sõna kõige otsesemas mõttes) on sääsed, kelle agressiivsusest ma juba korra olen juttugi teinud, ent unustasin ilmselt mainida, et nad on nii damn mürgised. Kui kord juba hammustada saad, siis tekkinud mügarikust ei saa lahti ka nädala aja möödudes.. why is it so on küsimus suure küsimärgiga, sest on kummaline mõelda, et mingisugune imepisike ja sulgkerge sääsevolask suudab tekitada selliseid ebameeldivaid tagajärgi. Minu meelest on selle aasta juures eriti kummaline veel seegi, et kui muidu tulevad sääsed ikka õhtusel ajal grilli segama, siis tänavu on nad kohal juba hommikust õhtuni välja. Tuleb välja, et nad on nii usinaks hakanud, et töötavad 24 tundi päevas, 7 päeva nädalas ja on täiesti restless! Oleks vaid endal ka nii palju jaksu..    Täna sõitsid ema ja mu noorem õde Norrasse külla mu vanemale õele. Ema ise tuleb juba varsti tagasi, seega on mul plaan koos kallimaga talle juuli alguses külla sõita.. plaan kui selline on olnud meil juba tegelikkuses üsna pikka aega, aga kuna nii mul kui ka tal oli seljas koolikohustus ja pärast selle lõppemist tuli asemele töökohustus, siis nii see asi veninud ongi. Enam aga asjaga venitada ei kannata ja seega oleme lõpliku plaani täitsa paika pannud. Mis puutub aga Norrasse,  siis tundub, et selle aasta numbri sees saan ka seal korra ära käidud, niiet väga kurb olema ei peagi. Uudisteni!